Neuvoston asetus (ETY) N:o 3578/92, annettu 7 päivänä joulukuuta 1992, tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 muuttamisesta



Virallinen lehti nro L 364 , 12/12/1992 s. 0011 - 0012

Suomenk. erityispainos Alue 7 Nide 4 s. 0146

Ruotsink. erityispainos Alue 7 Nide 4 s. 0146



NEUVOSTON ASETUS (ETY) N:o 3578/92, annettu 7 päivänä joulukuuta 1992, tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että neuvoston asetuksessa (ETY) N:o 1107/70 () säädetään jäsenvaltioiden mahdollisuudesta kehittää yhdistettyjä kuljetuksia myöntämällä tukea, joka liittyy infrastruktuuria ja siirtokuormauksia varten tarvittaviin kiinteisiin ja siirrettäviin laitteisiin tehtäviin investointeihin, tai kolmansien maiden alueen kautta tapahtuvan yhteisön sisäisen yhdistetyn kuljetustoiminnan käyttökustannuksiin, yhdistettyjen kuljetusten kehitys osoittaa, että yhteisön kaikilla alueilla tämän tekniikan käynnistysvaihe ei ole vielä päättynyt ja että tukijärjestelmän voimassaoloa on sen vuoksi jatkettava, mahdollisuus myöntää tukea kolmansien maiden alueen kautta tapahtuvan yhdistetyn kuljetustoiminnan käyttökustannuksiin on perusteltua vain tietyissä Itävaltaa, Sveitsiä ja entisen Jugoslavian valtioita koskevissa tapauksissa, tarve toteuttaa nopeasti yhteisön taloudellinen ja sosiaalinen yhteenkuuluvuus edellyttää yhdistettyjen kuljetusten erityiseen rautatie- ja tiekalustoon tehtävien investointien edistämistä, varsinkin silloin, kun tämä kalusto merkitsee vaihtoehtoa infrastruktuurin muutoksille, joita ei voida toteuttaa lyhyellä aikavälillä, yhdistettyjen kuljetusten erityiselle tiekalustolle myönnettävä tuki on tehokas väline, jolla voidaan kannustaa pieniä ja keskisuuria yrityksiä käyttämään hyväkseen yhdistettyjä kuljetuksia, yhdistettyjen kuljetusten erityiskalustolle myönnettävä tuki antaa mahdollisuuden kehittää uusia kaksoiskuljetus- ja siirtokuormaustekniikoita, nyt on aiheellista laajentaa, rajoitetun käynnistysvaiheen ajaksi, mahdollisuutta myöntää tukea yhdistettyjen kuljetusten erityisiin kuljetuskalustoinvestointeihin, jos tätä kalustoa käytetään yksinomaan tähän tarkoitukseen, nykyinen tukijärjestelmä on syytä pitää voimassa 31 päivään joulukuuta 1995 ja neuvosto päättää perustamissopimuksessa määrätyin edellytyksin sen jälkeen sovellettavasta järjestelmästä tai tarvittaessa tällaisen tuen lakkauttamisen edellytyksistä, ja tämän vuoksi on aiheellista muuttaa asetusta (ETY) N:o 1107/70, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1107/70 3 artiklan 1 kohdan e alakohta seuraavasti: "e) 31 päivään joulukuuta 1995 asti, jos tuki myönnetään tilapäisesti ja sen tarkoituksena on helpottaa yhdistettyjen kuljetusten kehittämistä, tuen on liityttävä: - infrastruktuuriin tehtäviin investointeihin, - siirtokuormaukseen tarvittaviin kiinteisiin tai siirrettäviin laitteisiin tehtäviin investointeihin, - yhdistettyihin kuljetuksiin erityisesti mukautettuun ja vain yhdistetyissä kuljetuksissa käytettävään kuljetuskalustoon tehtäviin investointeihin, taikka - Itävallan, Sveitsin tai entisen Jugoslavian valtioiden kautta tapahtuvan yhdistetyn kuljetustoiminnan käyttökustannuksiin. Komissio antaa neuvostolle kahden vuoden välein kertomuksen edellä tarkoitettujen toimenpiteiden soveltamisen edistymisestä ja erityisesti tuen käytöstä, sen määrästä ja sen vaikutuksesta yhdistettyihin kuljetuksiin. Jäsenvaltioiden on toimitettava komissiolle tämän kertomuksen laatimiseen tarvittavat tiedot. Neuvosto päättää komission ehdotuksesta ja perustamissopimuksessa määrätyin edellytyksin viimeistään 31 päivänä joulukuuta 1995 sen jälkeen sovellettavasta järjestelmästä tai tarvittaessa yksityiskohtaisista säännöistä tämän järjestelmän lakkauttamisen vahvistamiseksi." 2 artikla Tämä asetus tulee voimaan kolmantena päivänä sen julkaisemisesta Euroopan yhteisöjen virallisessa lehdessä. Tätä asetusta sovelletaan 1 päivästä tammikuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä joulukuuta 1992. Neuvoston puolesta Puheenjohtaja J. Mac GREGOR () EYVL N:o C 282, 30.10.1992, s. 10 () Lausunto annettu 20 päivänä marraskuuta 1992. () Lausunto annettu 24 päivänä marraskuuta 1992. () EYVL N:o L 130, 15.6.1970, s. 1. Asetusta on muutettu viimeksi asetuksella (ETY) N:o 1100/89 (EYVL N:o L 116, 28.4.1989, s. 24).